Hulbækmo vokste opp i en familie med sterke musikalske tradisjoner, på Tolga i Østerdalen. Det var mye sang og musikk i hjemmet, og folkemusikken sto like sterkt som andre musikktradisjoner. Hun fikk undervisning i pianospill, noe som har kommet til nytte i forbindelse med hennes utstrakte bruk av trøorgel i folkemusikkproduksjoner. I 1977 startet hun ved Universitetet i Oslo, der hun fullførte mellomfag i musikk og grunnfag i sosialantropologi. I musikkmiljøet knyttet til universitetet møtte hun musikerne som senere kom til å danne middelaldermusikkgruppen Kalenda Maya.